Europa-Park

Dr Europa-Park z Ruescht isch mitere Gsamtflächi vo rund 950'000 Quadratmeter dr gröschti Freizitpark vo Dütschland. S Europa-Park-Resort ligt noch vo dr Gränze zu Frankrych. Im Johr 2016 hän über 5,5 Millione Mensche dr Europa-Park bsuecht. Mit däm isch är dr Freizitpark mit de meischte Bsuecher uf dr Wält. In 18 Themeberych, drunter 15, wo uf Länder bezoge si, findt mä über 120 Attraktione und e Reie Shows. Zum Park khöre au füf Erläbnishotel und e Kino. Als Signet hät de Europa-Park de Schriftzuug „EUROPA PARK“ mit gäle Buechstabe uf blauem Grund. Zmitzt über de beide Wörter sind drü Stärne, wo mit ihrne Zacke Flügelbewegige aadüted. D Erkennigsfigur isch d Euromuus. Attraktione Dr Park bsitzt yber 120 Attraktione. Dervo sind 14 Achterbahne, 44 Bahne, 18 Themeberych, 5 Hotel, 11 Shows und dr Räscht bestoht us Läde mit Suwenir oder Süessikeite und Restaurant. Themeberych Dr Park het 16 Themeberych. 13 sind länderbezoge oder regionbezooge. Die sind: Italie (1982) Niiderlande (1984) Östrych (1984) Ängland (1988) Frankrych (1989) Skandinavie (1992) Schwyz (1993) Spanie (1994) Dütschland (1996) Russland (1998) Griecheland (2000) Portugal (2005) Island (2009) Irland (2016) Kroatie (2024) Monaco (2026) Die andere drei Themeberych häi nut mit Länder z tue. Die sind: Abenteuerland (1975) Märchenwald (2011) Arthur im Keenigrych vun de Minimoys (2014) Vo 1990 bis 2009 häts au no de Themeberych Chocoland ge un Vo 2000 bis 2015 häts de Themeberych „Welt der Kinder“ ge. Fahrgschäfter Achterbahne Dark Rides Rundfahrgschäfter Themefahrte Ussichtsfahrte Wasserbahne Shows Resort S Europa-Park-Resort bestoht us 5 Hotels, 1 Tipidorf und 1 Campingplatz. Hotel El Andaluz **** (1995) S Hotel El Andaluz im spanische Themeberych isch 1995 ufdoo worde und isch mit em Hotel Castillo Alcazar verbunde (lueg unte). Dr Stil vom Hotel isch dää vo nere spanische Villa. Alles i allem hets im Gebäude 182 Zimmer und 10 Suite. S Hotel El Andaluz isch s erschte Erläbnishotel vom Park gsi und lyt diräkt am Parkplatz. Hotel Castillo Alcazar **** (1999) S Hotel Castillo Alcazar im spanische Themeberych isch 1999 ufdoo worde und ich mit em Hotel El Andaluz verbunde (lueg obe). Dr Stil vom Hotel isch dää vo mene mittelalterliche Schloss. Alles in allem hets im Gebäude 112 Zimmer und 8 Suite. S Hotel Castillo Alcazar het e grosse Spyssaal, wo im Stil vo nere spanische Kirche ygrichtet isch. Ganz obe hets e Cocktail-Bar. Hotel Colosseo **** (2004) S Hotel Colosseo im italienische Themeberych isch 2004 ufdoo worde und isch s gröschte Vier-Stärne-Hotel vo Dütschland. Dr Stil vom Hotel isch dää vo mene italienische Stadtplatz. Alles i allem hets im Gebäude 324 Zimmer und 22 Suite. Im Zentrum vom Hotel isch e italienische Platz mit e paar Springbrunne. Ei Viertel vom Gebäude isch noch em Kolosseum in Rom nochbildet worde. Dä Viertel dient als Kulisse für Events und Shows vom Hotel. Hotel Santa Isabel **** (2007) S Hotel Santa Isabel im portugiesische Themeberych isch 2007 ufdoo worde. Dr Stil vom Hotel isch dää vo mene portugisische Kloschter. S Hotel het dr Name vo dr portugisische Königin Santa Isabel. Alles i allem hets im Gebäude 290 Zimmer und 66 Suite. Hotel Bell Rock **** (2012) S Hotel Bell Rock isch am 11. Juli 2012 ufdoo worde und isch dodrmit s füfte Hotel vom Park. Dr Stil vom Hotel isch dr neu-änglisch Colonialstil (18. Johrhundert). Im Hotel häts 190 Zimmer und 29 Suite. Im 35 Meter höche rot-wysse Lüchtturm sind no 6 wyteri Suite. Gästehaus Circus Rolando (2001–2015) S Gaschthuus Circus Rolando im dütsche Themeberych isch 1996 ufgmacht worde und isch somit zweiti Übernachtigsmöglichkeit im Europa-Park gsi. S Gaschthuus isch nochem tipische sässische Bau nochbildet worde. Alles i allem hets im Gebäude 23 Zimmer gää, aber keini Suite. Defür isch s Gaschthuus diräkt am Hauptygang gsi. Wäg em Neuhiit Voletarium 2017 hen si s Gaschthuus Circus Rolando 2015 zuegmacht. Hotel Krønasår**** (2019) S Hotel Krønasår isch am 24. Mai 2019 ufdoo worde und isch dodrmit s sechste und neuschte Hotel vom Park. Weblink Europa-Park Ruescht EPFans Europa-Park un Ibertourismus Videos S Video vom Europa-Park zu dr Saison 2008 (Das ist dein Moment) (Site cha nüme abgrüeft wärde; Suche im Webarchiv)[1] [2] Vorlage:Toter Link/www.myvideo.ch Fuessnote